RESPUBLIKA KORXONALARIDA XALQARO STANDARTLARGA MUVOFIQ BOʻLGAN SIFATNI BOShQARISh TIZIMLARINI JORIY ETIShNI KENGAYTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Mamlakatimiz korxonalari tomonidan ishlab chiqarilayotgan mahsulotlar va koʻrsatilayotgan xizmatlarning raqobatbardoshligini oshirish, ularning eksport salohiyatini koʻpaytirish va respublika korxonalarida xalqaro standartlarga muvofiq boʻlgan sifatni boshqarish tizimlarini joriy etish maqsadida Vazirlar Mahkamasi qaror qiladi: 2. Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, xoʻjalik birlashmalari va korxonalarning xalqaro standartlarga muvofiq boʻlgan sifatni boshqarish tizimlarini 2011-yil 1-yanvargacha joriy etish toʻgʻrisidagi 2-ilovaga* muvofiq takliflariga rozilik berilsin. Maxsus ishchi guruhga, zaruriyat boʻlganda, Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, boshqa manfaatdor davlat va xoʻjalik boshqaruvi organlarining, shuningdek respublika korxonalarining takliflari asosida ushbu qarorga 2-ilovaga oʻzgartirish va qoʻshimchalar kiritish huquqi berilsin. 3. “Oʻzstandart” agentligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ikki oy muddatda 3-ilovada* koʻrsatilgan korxonalar faoliyatini tahlil qilish asosida 2011-yil 1-yanvargacha xalqaro standartlarga muvofiq boʻlgan sifatni boshqarish tizimlarini joriy etish istiqboliga ega boʻlgan korxonalarning aniq roʻyxatini tasdiqlash uchun Sifatni boshqarish tizimlarini joriy etishni muvofiqlashtirish boʻyicha maxsus ishchi guruhga kiritsin. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Maxsus ishchi guruhning ular yuzasidan ijobiy qarorlari qabul qilingan mintaqaviy korxonalar boʻyicha xalqaro standartlarga muvofiq boʻlgan sifatni boshqarish tizimlarini bosqichma-bosqich ishlab chiqish, joriy etish va sertifikatlashtirishga doir mintaqaviy tadbirlarni tasdiqlasinlar. 4. Vazirlar Mahkamasi Komplekslari: ikki hafta muddatda ushbu qarorga 2-ilovaga kiritilgan korxonalar boʻyicha xalqaro standartlarga muvofiq boʻlgan sifatni boshqarish tizimlarini bosqichma-bosqich ishlab chiqish, joriy etish va sertifikatlashtirishga doir tarmoq tadbirlarini tasdiqlasinlar; xalqaro standartlarga muvofiq boʻlgan sifatni boshqarish tizimlarini joriy etish va sertifikatlashtirish amalga oshirilishi tahliliga bagʻishlangan masalalarni Komplekslarning choraklik majlislarida muntazam ravishda koʻrib chiqsinlar; boshqaruvning barcha darajalarida ish yakunlarini chiqarishda xalqaro standartlarga muvofiq boʻlgan sifatni boshqarish tizimlarini joriy etish boʻyicha koʻrsatkichlardan rahbarlar ishlarini baholash mezonlaridan biri sifatida foydalansinlar. 5. Belgilansinki: xalqaro standartlarga muvofiq boʻlgan sifatni boshqarish tizimlarini ishlab chiqish va joriy etish uchun tegishli malakaga ega boʻlgan maslahatchini jalb etish ochiq tanlov asosida amalga oshiriladi; xalqaro standartlarga muvofiq boʻlgan sifatni boshqarish tizimlarini sertifikatlashtirish qonun hujjatlarida belgilangan tartibda akkreditatsiya qilingan sertifikatlashtirish organlari tomonidan amalga oshiriladi; davlat ehtiyojlari uchun mahsulotlar xarid qilish yuzasidan tender savdolari oʻtkazishda boshqa teng shart-sharoitlarda ustunlik sifatni boshqarishning sertifikatlashtirilgan tizimiga ega boʻlgan mamlakatimiz mahsulot yetkazib beruvchilariga beriladi. 6. Vazirlar Mahkamasining “Korxonalarda xalqaro standartlarga muvofiq boʻlgan sifatni boshqarish tizimlarini joriy etish chora-tadbirlari toʻgʻrisida” 2004-yil 22-iyuldagi 349-son qaroriga muvofiq foyda soligʻini hisoblashda yuridik shaxslarning soliq solinadigan foydasi qonun hujjatlarida belgilangan tartibda sifatni boshqarish tizimlarini joriy etishga va qoʻllab-quvvatlashga yoʻnaltiriladigan investitsiyalar summasiga kamaytirilishi maʼlumot uchun qabul qilinsin. 7. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi hamda Davlat bojxona qoʻmitasi Oʻzbekiston Respublikasi hududiga olib kirishda import boʻyicha bojxona boji va qoʻshilgan qiymat soligʻi toʻlashdan ozod qilinadigan texnologik asbob-uskunalar, butlovchi buyumlar va ehtiyot qismlar roʻyxatiga laboratoriya tadqiqotlarida va mahsulotlarni testdan oʻtkazishda foydalaniladigan asbob-uskunalar, shuningdek butlovchi buyumlar va ularga ehtiyot qismlarni bir oy muddatda, belgilangan tartibda kiritsinlar. 8. “Oʻzstandart” agentligi xalqaro sifat standartlarini joriy etgan korxonalar reyestrining ommaviy axborot vositalarida muntazam ravishda eʼlon qilib borilishini taʼminlasin. 9. Oʻzbekiston milliy teleradiokompaniyasi va Oʻzbekiston Milliy axborot agentligi ishlab chiqarishlarda xalqaro standartlarga muvofiq boʻlgan sifatni boshqarish tizimlarini joriy etish boʻyicha korxonalar tajribasini har oyda ommaviy axborot vositalarida yoritib borsinlar. 10. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 11. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Vazirlar Mahkamasining “Korxonalarda xalqaro standartlarga muvofiq boʻlgan sifatni boshqarish tizimlarini joriy etish chora-tadbirlari toʻgʻrisida” 2004-yil 22-iyuldagi 349-son qarorining (Oʻzbekiston Respublikasi QT, 2004-y., 7-son, 73-modda) 2-bandi, 3-bandining ikkinchi—oltinchi xatboshi. 2. Vazirlar Mahkamasining “Korxonalarda xalqaro standartlarga muvofiq boʻlgan sifatni boshqarish tizimlarini joriy etish boʻyicha qoʻshimcha chora-tadbirlar toʻgʻrisida” 2006-yil 29-avgustdagi 183-son qarori. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini takomillashtirish toʻgʻrisida” 2007-yil 12-martdagi PQ-601-son hamda “Oʻzbekiston Respublikasi Vazirlar Mahkamasining ijro etuvchi tuzilmasini tasdiqlash toʻgʻrisida” 2007-yil 22-martdagi PQ-607-son qarorlari)” 2007-yil 11-maydagi 96-son qaroriga (Oʻzbekiston Respublikasi QT, 2007-y., 5-son, 26-modda) 1-ilovaning 11-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2008-yil 8-avgustdagi 174-son qarori)” 2008-yil 20-sentabrdagi 213-son qaroriga ilovaning 8-bandi.